UEFA med «siste advarsel» til Russland - diskes hvis det blir mer bråk
Det melder nyhetsbyrået AP i dag. Boten på 1,5 millioner kroner har neppe all verden å si, men verre er det med UEFA-beskjeden om at laget blir diskvalifisert fra EM i Frankrike om det skulle oppstå flere hendelser. Englands fotballpresident slår hardt tilbake mot UEFA Reaksjonen er en betinget utkastelsesstraff som forhåpentligvis får en slutt på volden inne på stadion. Straffen iverksettes kun dersom det skjer episoder innenfor ethvert stadionområde. UEFA står ikke ansvarlig for hendelser som skjer for eksempel i bykjernene. – Vi etterkommer UEFAs avgjørelse. Hva annet kan vi gjøre? sa Russlands idrettsminister Vitalij Mutko til det russiske nyhetsbyrået TASS. Kommentar: Ikke mulig å glede seg over EM Russlands landslagssjef, Leonid Slutskij, uttalte på en pressekonferanse i dag at han ikke frykter for EM-fortsettelsen: – Jeg er sikker på at supporterne ikke kommer til å lage mer bråk, sier Slutskij som også mener at engelskmennene også må ta mye av skylden for hendelsene i Marseille. – Den engelske fansen pep under den russiske nasjonalsangen. Det er brudd på alle etiske normer, sier Slutskij ifølge Sport Ekspress. Det var i lørdagens kamp mellom England og Russland på Stade Velodrome i Marseille at det var meget stygge voldsepisoder på tribuenene. Russiske tilskuere gikk til angrep på engelske tilskuere, og øyevitner har beskrevet hendelsene før under og etter kampen som «krigsscener». Flere tilskuere skal ha blitt alvorlig skadet.Mesterskapet i Frankrike har blitt preget av flere svært uheldige hendelser, og på lørdag spredte altså volden seg til tribunen da Russland møtte England i deres gruppespillskamp. Det er dette UEFA nå advarer om at ikke kan gjenta seg, og det er altså hendelsene inne på stadion Russland nå er straffet for. I tillegg til volden skal russerne ha blitt straffet for rasisme og pyroteknikk inne på arenaen. Kampen endte for øvrig 1-1 etter at Russland utlignet på overtid. Hodgson og Rooney trygler engelske fans om å oppføre seg Nå blir det også sendt britisk politi til Frankrike for å bistå i forbindelse med torsdagens kamp mellom England og Wales der det også fryktes store problemer. Franske myndigheter skal for øvrig ha anholdt en rekke russiske hooligans, og disse skal være i ferd med å bli kastet ut av landet. Sportsminister Mutko sier til nyhetsbyrået R-sport at fire russiske supportere kommer til å bli deportert fra Frankrike. En buss med russiske supportere ble stoppet på vei til Lille, der Russland spiller sin neste gruppespillkamp mot Slovakia i morgen. Leder for den russiske supporterunionen Aleksander Sjprygin, sier at i alt 29 fans kommer til å bli deportert hjem til Russland. Fransk politi skal ha hatt en razzia på et hotell der den russiske supporterunionen bodde, melder Sovjetskij Sport. Sjprygin hevder på twitter at ingen av de 29 som blir deportert, var med på urolighetene i Marseille. – Dette er helt uakseptabelt. Vi regner med at russiske statsborgere og fans følger lovene i det landet de befinner seg, sa en talsmann for Kreml, Dmitrij Peskov, som fordømmer oppføresel til de russiske bråkemakerne. – Vi kan bare oppfordre våre fans om ikke å reagere på noen form for provokasjoner, legger han til.
Det russiske fotballforbundet har fått 150.000 euro i bot, og UEFA hevder at Russland blir kastet ut av fotball-EM dersom det blir mer bråk inne på stadion.